แรงขายพลังงาน-ค้าปลีก กด SET ปิดลบ 7 จุด ลุ้นพรุ่งนี้เทคนิเคิลรีบาวด์
SET ปิดลบ 7 จุด แรงขายหุ้นพลังงานและค้าปลีก รวมถึงฟันด์โฟลว์ไหลออก และนักลงทุนยังรอดูตัวเลขภาคแรงงานของสหรัฐในคืนนี้ สำหรับแนวโน้มวันพรุ่งนี้ คาดตลาดฯ มีโอกาสฟื้นตัวขึ้น พร้อมให้แนวรับไว้ที่ 1,645-1,642 จุด และแนวต้าน 1,672 จุด
SET ปิดลบ 7 จุด แรงขายหุ้นพลังงานและค้าปลีก รวมถึงฟันด์โฟลว์ไหลออก และนักลงทุนยังรอดูตัวเลขภาคแรงงานของสหรัฐในคืนนี้ สำหรับแนวโน้มวันพรุ่งนี้ คาดตลาดฯ มีโอกาสฟื้นตัวขึ้น พร้อมให้แนวรับไว้ที่ 1,645-1,642 จุด และแนวต้าน 1,672 จุด
23 ก.พ. 2566

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้แกว่งตัวตาม Sentiment ตลาดหุ้นในต่างประเทศ จากอัตราผลตอบแทนพันธบัตรรัฐบาลสหรัฐ (บอนด์ยีลด์) ที่ยังอยู่ในระดับสูง ส่งผลให้ตลาดเผชิญแรงกดดันต่อเนื่อง ขณะที่นักลงทุนยังรอดูตัวเลขภาคแรงงานของสหรัฐในคืนนี้ โดยตลาดคาดว่าจำนวนผู้ขอรับสวัสดิการการว่างงานรายสัปดาห์ จะเร่งตัวขึ้นมาที่ 2 แสนราย จากสัปดาห์ก่อน 1.9 แสนราย หากออกมาน้อยกว่าคาดจะส่งผลลบต่อตลาดหุ้น
สำหรับแนวโน้มวันพรุ่งนี้ คาดตลาดฯ มีโอกาสฟื้นตัวขึ้น จากจำนวนผู้ขอรับสวัสดิการการว่างงานรายสัปดาห์น่าจะออกมาใกล้เคียงกับที่ตลาดคาดการณ์ไว้ ให้แนวรับไว้ที่ 1,645-1,642 จุด และแนวต้าน 1,672 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 3,074.86 ล้านบาท ปิดที่ 137.00 บาท เพิ่มขึ้น 0.50 บาท
BANPU มูลค่าการซื้อขาย 2,569.48 ล้านบาท ปิดที่ 11.30 บาท เพิ่มขึ้น 0.10 บาท
PTT มูลค่าการซื้อขาย 1,561.07 ล้านบาท ปิดที่ 32.25 บาท ลดลง 0.50 บาท
CPALL มูลค่าการซื้อขาย 1,537.43 ล้านบาท ปิดที่ 65.00 บาท ลดลง 1.50 บาท
MINT มูลค่าการซื้อขาย 1,400.57 ล้านบาท ปิดที่ 34.25 บาท เพิ่มขึ้น 0.75 บาท